## Nacionalna klasifikacija prostornih jedinica za statistiku 2012. (NKPJS 2012.)

### NN 96/2012 (22.8.2012.), Nacionalna klasifikacija prostornih jedinica za statistiku 2012. (NKPJS 2012.)

96 22.08.2012 Nacionalna klasifikacija prostornih jedinica za statistiku 2012. (NKPJS 2012.)

DRŽAVNI ZAVOD ZA STATISTIKU

2161

Na temelju članka 43. Zakona o službenoj statistici (»Narodne novine«, br. 103/03., 75/09. i 52/12.), Državni zavod za statistiku određuje

NACIONALNU KLASIFIKACIJU

PROSTORNIH JEDINICA ZA STATISTIKU 2012.
(NKPJS 2012.)

Članak 1.

Nacionalna klasifikacija prostornih jedinica za statistiku 2012. (u nastavku teksta: NKPJS 2012.) statistički je standard koji se koristi za prikupljanje, upisivanje, obradu, analizu i diseminaciju podataka regionalne statistike prema razinama prostorne podjele Republike Hrvatske.

Članak 2.

NKPJS 2012. čini statističku osnovu za učinkovito vođenje regionalne razvojne politike, za socioekonomske analize i za postizanje ciljeva socijalne i ekonomske kohezije.

Članak 3.

NKPJS 2012. je hijerarhijska klasifikacija kojom se uspostavljaju prostorne jedinice za statistiku 1., 2. i 3. razine prema kojima se dijeli prostor Republike Hrvatske za svrhe regionalne statistike.

Prostorna jedinica za statistiku 1. razine je Republika Hrvatska kao administrativna jedinica.

Prostorne jedinice za statistiku 2. razine sastoje se od 2 neadministrativne jedinice nastale grupiranjem županija kao administrativnih jedinica niže razine.

Prostorne jedinice za statistiku 3. razine sastoje se od 21 administrativne jedinice (20 županija i Grad Zagreb).

STRUKTURA NKPJS-a 2012.

| Oznaka | Prostorna jedinica za statistiku  1. razine | Prostorne jedinice za statistiku  2. razine | Prostorne jedinice za statistiku  3. razine |
| --- | --- | --- | --- |
| HR0 | Hrvatska |  |  |
| HR03 |  | Jadranska Hrvatska | |
| HR031 |  |  | Primorsko-goranska županija |
| HR032 |  |  | Ličko-senjska županija |
| HR033 |  |  | Zadarska županija |
| HR034 |  |  | Šibensko-kninska županija |
| HR035 |  |  | Splitsko-dalmatinska županija |
| HR036 |  |  | Istarska županija |
| HR037 |  |  | Dubrovačko-neretvanska županija |
| HR04 |  | Kontinentalna Hrvatska | |
| HR041 |  |  | Grad Zagreb |
| HR042 |  |  | Zagrebačka županija |
| HR043 |  |  | Krapinsko-zagorska županija |
| HR044 |  |  | Varaždinska županija |
| HR045 |  |  | Koprivničko-križevačka županija |
| HR046 |  |  | Međimurska županija |
| HR047 |  |  | Bjelovarsko-bilogorska županija |
| HR048 |  |  | Virovitičko-podravska županija |
| HR049 |  |  | Požeško-slavonska županija |
| HR04A |  |  | Brodsko-posavska županija |
| HR04B |  |  | Osječko-baranjska županija |
| HR04C |  |  | Vukovarsko-srijemska županija |
| HR04D |  |  | Karlovačka županija |
| HR04E |  |  | Sisačko-moslavačka županija |

Članak 4.

Nacionalna klasifikacija prostornih jedinica za statistiku (NKPJS) – (»Narodne novine«, br. 35/07.). prestaje važiti danom primjene NKPJS 2012., odnosno 1. siječnja 2013.

Članak 5.

NKPJS 2012. stupa na snagu osmog dana od dana objave u »Narodnim novinama«, a primjenjuje se od 1. siječnja 2013.

Klasa: 950-01/12-01/18
Urbroj: 555-01-01-12-3
Zagreb, 6. kolovoza 2012.

Ravnatelj
dr. sc. Ivan Kovač, v. r.

Ostalo, NN 96/2012-2161